|  |  |
| --- | --- |
|  |  |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL DAUGIABUČIŲ NAMŲ BALTIJOS G. 50, RASYTĖS G. 28 IR RASYTĖS G. 38 BENDROJO NAUDOJIMO OBJEKTŲ ADMINISTRATORIAUS SKYRIMO** |
| 2017 m. kovo 3 d. Nr. A-783 |
| Kaunas |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 2 ir 4 dalimis, 4.85 straipsnio 1 ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 21 punktu ir atsižvelgdamas į Kauno miesto savivaldybės administracijos direktoriaus 2015 m. vasario 13 d. įsakymą Nr. A-425 „Dėl UAB ,,Namų priežiūros centras“ įrašymo įAsmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Kauno miesto savivaldybės administracijos direktoriaus 2016 m. gegužės 26 d. įsakymą Nr. A-1551 ,,Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“, Butų ir kitų patalpų savininkų Baltijos g. 50 balsavimo raštu balsų skaičiavimo komisijos 2017 m. vasario 14 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. vasario 21 d. posėdžio protokolą Nr. 53-4-388, Butų ir kitų patalpų savininkų Rasytės g. 28 balsavimo raštu balsų skaičiavimo komisijos 2017 m. vasario 14 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. vasario 22 d. posėdžio protokolą Nr. 53-4-391, Butų ir kitų patalpų savininkų Rasytės g. 38 balsavimo raštu balsų skaičiavimo komisijos 2017 m. vasario 14 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. vasario 21 d. posėdžio protokolą Nr. 53-4-385:

1. S k i r i u penkeriems metams UAB ,,Namų priežiūros centras“ (buveinė Medeinos g. 8A, 06112 Vilnius, įmonės kodas 125596783, duomenys kaupiami ir saugomi Juridinių asmenų registre, PVM mokėtojo kodas LT255967811) šių daugiabučių namų bendrojo naudojimo objektų administratore (toliau – administratorius):

1.1. Baltijos g. 50 (namo naudingasis plotas – 2754,90 kv. m, gyvenamosios paskirties patalpų skaičius – 60);

1.2. Rasytės g. 28 (namo naudingasis plotas – 3330,53 kv. m, gyvenamosios paskirties patalpų skaičius – 47, negyvenamosios paskirties patalpų skaičius – 1);

1.3. Rasytės g. 38 (namo naudingasis plotas – 2173,24 kv. m, gyvenamosios paskirties patalpų skaičius – 45).

2. N u s t a t a u, kad:

2.1. daugiabučio namo Baltijos g. 50 bendrojo naudojimo objektų administravimo tarifas – 0,0377 Eur už 1 kv. m (su PVM);

2.2. daugiabučio namo Rasytės g. 28 bendrojo naudojimo objektų administravimo tarifas – 0,0405 Eur už 1 kv. m (su PVM);

2.3. daugiabučio namo Rasytės g. 38 bendrojo naudojimo objektų administravimo tarifas – 0,0405 Eur už 1 kv. m (su PVM);

2.4. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos diektoriaus |  | Romaldas Rabačius |